Wikipedia:Bladsyverwydering/Kategorie:Diktators - Wikipedia
Subjektiewe kriteria van wat 'n diktator is; teen neutraliteitsbeleid. Sien besprekingsblad.—Hierdie ongetekende kommentaar is deur Jcwf (Bespreking • Bydraes) gelewer.
Hou - Om dit te skrap is nie 'neutraal' nie. Daar is regerings wat opposisie en vrye pers en regstaat toestaan. Daar is ook van die regerings wat dit bloedig onderdruk. Om hulle gelyk te stel is bedrog van die leser. Jcwf (kontak) 16:26, 13 April 2017 (UTC)
"regerings wat opposisie en vrye pers en regstaat toestaan" en "regerings wat dit bloedig onderdruk".. Maar volgens wie? Volgens watter bronne? Volgens watter politieke sienings?
"Om hulle gelyk te stel is bedrog van die leser" - Ek stem heeltemaal saam en dis presies wat hierdie kategorie doen.
Bv. Wladimir Poetin is nie in die kategorie ingesluit nie, maar volgens baie vertellings en politieke standpunte word hy as 'n diktator beskou. Robert Mugabe is de jure die demokraties verkose president van Zimbabwe, maar hy is in die kategorie ingesluit. Onthou Hitler het ook 'n demokratiese verkiesing gewen.
Wie is 'n diktator? Lang dienende leiers? Onderdrukkers? Leiers van nie-demokratiese lande? Ongewilde leiers? Leiers wat bloed op hul hande het?
Volgens daardie kriteria is leiers soos Xi Jinping, Recep Tayyip Erdoğan, Hugo Chávez, Yoweri Museveni, Bantu Holomisa, Lucas Mangope, D.F. Malan, H.F. Verwoerd, die res van die klomp apartheidsleiers, ens. ook diktators.
Oor die afgelope weke hoor ek vir mense wat vir Jacob Zuma as 'n diktator noem. Kan ek nou die kategorie op sy blad ook byvoeg?
Dit sal net tot onkonstruktiewe bakleiery lei. Hierdie kriteria is subjektief, ons kan dit nie reg of verkeerd noem nie maar dis nie die funksie van 'n neutrale ensiklopedie om politike leiers as goed of sleg, onderdrukker of held, terroris of vryheidsvegter, diktator of demokraat, ens. te kategoriseer nie. Sover dit my betref moet ons hierdie ensiklopedie op betroubare bronne baseer, en wanneer die bronne verskillende standpunte het, moet ons beide standpunte in 'n neurtrale manier vertel.
Daarom moet die kategorie so gou soos moontlik verwyder word.
Sien asseblief: Die besprekingsblad, die rede waarom hierdie kategorie op die Engelse Wikipedia geskrap is en die plek waar ek vir die eerste keer na hierdie kwessie verwys het.
Groete! --Nazeer (kontak) 17:35, 13 April 2017 (UTC)
Kommentaar Wat gaan aan hier? Recep Tayyip Erdoğan is nou in die kategorie ingesluit maar die kategorie is van die Castro-broers se artikels verwyder. Ongeveer 'n maand is nou verby. Ek moet wag en die proses volg terwyl gebruikers wat onder hul IP-adres skuil kan net so tekste (met bronne) vervang sonder om die kwessie te bespreek? Die stilte van die administrateurs dui hul vooroordele aan. --Nazeer (kontak) 13:40, 12 Mei 2017 (UTC)
Ontsluit van "https://af.wikipedia.org/w/index.php?title=Wikipedia:Bladsyverwydering/Kategorie:Diktators&oldid=1857518"